Boogart ble dannet i Malå i 1984 av tvillingene Leif og Jerry Lee Eriksson. På svømmeskolen møtte de Anna Lundberg som ble sanger i bandet. Etter å ha spilt på elgfester, musikalske opptredener og bryllup begynte bandet å ta form, senere med Lars Boman bak trommene. På musikkgymnaset i Skellefteå møtte Anna Lundberg keyboardisten Peter «Wiking» Wiklund. Han var i Boogart i ett år før han i 1989 flyttet til et annet Malå-band, Pererix. Han anbefalte da bestevennen Niklas "Kicko" Burman som ble den nye keyboardisten. Bandet fikk også ny trommis i Gerhard Stenlund fra Arvidsjaur. I 1989 ble Boogart kåret til beste band på Vemdalsforumet. De neste årene mottok bandet flere priser og ble kåret til beste band på Kongsvingersforum i Norge.